忆远曲
送别上鸳湖，湖水清于泪。再拜祝平安，牵衣湿行袂。扁舟过语溪，语溪乌夜啼。客愁正不寐，展转傍乌栖。行人去应远，望望金阊晚。涕泗下吴山，浮云行不返。功名若柳花，荡水作浮萍。东西不相见，非是为无情。白门云树绿，大江天一曲。纵有梦相寻，关山断难续。关山梦未成，风雨待愁生。偏是河梁月，今宵可惜明。
主题：战争
情感：流泪、思念